### Beslutningstema

I denne sag træffes beslutning om frigivelse af rådighedsbeløb af gaderenoveringspuljen.

### Historik

På Teknik- og Miljøudvalgets møde den 4. maj 2021 besluttede udvalget af frigive 0,350 mio. kr. af gaderenoveringspuljen 2021 til anlæg af et fortov på [adresse] i [adresse].

### Sagsfremstilling

Grundet andre presserende anlægsopgaver samt en del forundsøgelser især for afvandingen har arbejdet nu været i udbud i 2022.

Tilbudsprisen på anlægsarbejdet lød på 0,670 mio. kr. I tilbudsprisen er ikke indregenet et beløb til uforudsigelige udgifter. Årsagen til den store afvigelse mellem tilbudsprisen og anlægsoverslaget fra foråret 2021 er dels generelle prisstigninger, da overslagsprisen var udarbejdet udfra tidligere erfaringspriser, men også andre forhold i projektet, som det først ved detailprojekteringen viser sig er nødvendige at udarbejde såsom ændring af del af afvandingen.

For at anlægsarbejdet kan igangsættes er det nødvendigt med flere midler. Forvaltningen foreslår, at der frigives 0,425 mio. kr. af [adresse] 2022 og tilføres anlægsprojektet "nyt fortov i [adresse]" - anlægsnr. 895.

### Økonomi

Efter ændret prioritering af udvalgte anlægsprojekter pr. 23. juni 2022 er der i [adresse] - anlægspulje 731 et restbeløb på 0,5 mio. kr. som ikke er prioriteret endnu.

### Direktøren for Teknik, Klima og Beskæftigelse indstiller,

at der gives en anlægsbevilling og frigives et rådighedsbeløb på 0,425 mio. kr. til anlæg af fortov på [adresse] i [adresse] (anlægsnr. 895) finansieret af anlægspulje 731 - Gaderenoveringspuljen, og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 16. august 2022, pkt. 5:

Indstillingen anbefales.

Georg Thygesen deltog ikke i mødet.

Beslutning fra Økonomiudvalget, 24. august 2022, pkt. 14:

Indstillingen anbefales.

### Beslutning

Indstillingen godkendt.

Lasse Dam (C) deltog ikke i mødet.